Diari Oficial de la Generalitat Valenciana


Sumari del DOGV 3211, del 26-03-1998 (1998/2269)

ACORD de 17 de març de 1998, del Govern Valencià, pel qual cessa i es nomena un conseller del Consell d'Administració de l'Institut Valencià de l'Habitatge, SA, i s'elegeix president de l'esmentat Consell.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/2269


Data del document
:   17-03-1998

Organisme emissor
:   Institut Valencià de l'Habitatge, SA

Tipus de document
:   Acord

Anàlisi jurídica

ACORD de 17 de març de 1998, del Govern Valencià, pel qual cessa i es nomena un conseller del Consell d'Administració de l'Institut Valencià de l'Habitatge, SA, i s'elegeix president de l'esmentat Consell. [1998/X2269]
  
El Govern Valencià, en la reunió del dia 17 de març de 1998, adoptà l'acord següent:
  
El Govern Valencià, reunit a València el dia 17 de març de 1998, com a Junta Universal d'Accionistes de l'Institut Valencià d'Habitatge, SA, accepta els punts següents com a ordre del dia de la reunió:
  
1. Cessament i nomenament d'un membre del Consell d'Administració i elecció del president de l'esmentat consell.
  
2. Autoritzar el president del Consell d'Administració per a realitzar tots els actes necessaris per a l'execució de l'anterior acord, i atorgar per a això, si és procedent, les corresponents escriptures públiques i instar la inscripció d'aquestes en el Registre Mercantil.
  
3. Autoritzar el secretari del Consell d'Administració per a certificar el contingut de l'acta de aquesta Junta Universal d'Accionistes i els acords presos en aquesta.
  
Com que es tracta d'una empresa pública de la Generalitat Valenciana i sent aquesta l'únic soci, es troba present tot el capital social.
  
Després de l'oportuna deliberació i com que no hi ha hagut intervencions de les quals es sol·licitara constància, en la seua condició de Junta Universal de l'Institut Valencià d'Habitatge, SA, el Govern Valencià
  
ACORDA
  
Primer
  
Acceptar el cessament, a petició pròpia, del membre del Consell d'Administració de l'Institut Valencià d'Habitatge, SA, i president d'aquest, Sr. Luis Fernando Cartagena Travesedo, amb l'agraïment pels serveis prestats; i nomenar, pel termini de cinc anys, com a conseller del referit Consell d'Administració i president d'aquest, el Sr. José Ramón García Antón, conseller d'Obres Públiques, Urbanisme i Transports, qui accepta el càrrec en aquest mateix acte, i declara no estar sotmès en cap prohibició o incompatibilitat legal, en especial les compreses en la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat, i en l'article 124 de la Llei de Societats Anònimes.
  
Segon
  
Autoritzar el president del Consell d'Administració per a realitzar tots els actes necessaris per a l'execució de l'anterior acord, i atorgar per a això, si és procedent, les corresponents escriptures públiques i instar la inscripció d'aquestes en el Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta de aquesta Junta Universal d'Accionistes i els acords presos en aquesta.
  
Acords aquests que es transcriuen literalment.
  
No havent-se debatut més assumptes que els designats en l'ordre del dia, s'aprova aquesta acta de la reunió de la Junta Universal de l'Institut Valencià d'Habitatge, SA.
  
Aquest acord es publicarà en el Diari Oficial de la Generalitat Valenciana.
  
València, 17 de març de 1998
  
El conseller secretari del Govern Valencià,